**LĒMUMS**

LIEPĀJĀ

|  |  |  |
| --- | --- | --- |
| 2020.gada 21.maijā |  Nr.218/8(prot. Nr.8, 4.§) | Nr.233  |

Par projektu “Pludmales labiekārtojuma izbūve

Roņu ielā”

Pamatojoties uz likuma “Par pašvaldībām” 15.panta pirmās daļas 2. un 6.punktu, Liepājas pilsētas attīstības programmas 2015.-2020.gadam pielikuma Nr.2.1. “Rīcību plāns 2015.-2020.gadam” Rīcību Nr.2.2.1.(3.) “Veicināt Liepājas viesiem un iedzīvotājiem saistošas pilsētvides attīstību, paplašinot tūrisma infrastruktūras un produktu piedāvājumu” un Rīcību Nr.2.2.4.(1.) “Pilnveidot publisko infrastruktūru ūdenssportam, ūdens tūrismam un atpūtai pie ūdeņiem”, pielikuma Nr.2.2. “Investīciju plāns 2015.-2020.gadam” projektu “Degradēto teritoriju revitalizācija un uzņēmējdarbības pamatinfrastruktūras izveide kūrorta zonā, Liepājā, 2.kārta” unikālais Nr.Pr\_235.2, Ministru kabineta 2015.gada 20.oktobra noteikumiem Nr.605 “Valsts un Eiropas Savienības atbalsta piešķiršanas kārtība Eiropas Jūrlietu un zivsaimniecības fonda pasākumam “Sabiedrības virzītas vietējās attīstības stratēģiju īstenošana”” un 2015.gada 15.septembrī noslēgto sadarbības līgumu ar biedrību “Liepājas rajona partnerība”, izskatot Liepājas pilsētas domes pastāvīgās Pilsētas attīstības komitejas 2020.gada 14.maija lēmumu (sēdes protokols Nr.5) un pastāvīgās Finanšu komitejas 2020.gada 14.maija lēmumu (sēdes protokols Nr.5), LIEPĀJAS PILSĒTAS DOME

N O L E M J :

1. Atbalstīt projekta “Pludmales labiekārtojuma izbūve Roņu ielā” sagatavošanu un iesniegšanu Eiropas Jūrlietu un zivsaimniecības fonda pasākumam “Sabiedrības virzītas vietējās attīstības stratēģiju īstenošana” septītās projektu iesniegumu atlases kārtas ietvaros.

2. Apstiprināt projekta “Pludmales labiekārtojuma izbūve Roņu ielā” (turpmāk - Projekts) kopējās izmaksas 445680,22 EUR (četri simti četrdesmit pieci tūkstoši seši simti astoņdesmit euro un 22 centi) apmērā, no kurām:

2.1. Projekta kopējās attiecināmās izmaksas 250 000,00 EUR (divi simti piecdesmit tūkstoši euro) apmērā, no tām:

2.1.1. Eiropas Jūrlietu un zivsaimniecības fonda finansējums (85% apmērā) - 212 500,00 EUR (divi simti divpadsmit tūkstoši pieci simti euro);

2.1.2. Liepājas pilsētas pašvaldības līdzfinansējums (15% apmērā) - 37 500,00 EUR (trīsdesmit septiņi tūkstoši pieci simti euro);

2.2. Projekta neattiecināmās izmaksas 195680,22 EUR (viens simts deviņdesmit pieci tūkstoši seši simti astoņdesmit euro un 22 centi) apmērā.

3. Nodrošināt 2021.gadā Projekta īstenošanai nepieciešamo Liepājas pilsētas pašvaldības priekšfinansējumu attiecināmo izmaksu segšanai (ņemot vērā avansa maksājumu) 170 000,00 EUR (viens simts septiņdesmit tūkstoši euro) apmērā.

4. Nodrošināt Projekta īstenošanai nepieciešamo Liepājas pilsētas pašvaldības līdzfinansējumu Projekta attiecināmo un neattiecināmo izmaksu segšanai 233180,22 EUR (divi simti trīsdesmit trīs tūkstoši viens simts astoņdesmit euro, 22 centi) apmērā:

4.1. 2020.gadā - 133704,00 EUR (viens simts trīsdemit trīs tūkstoši septiņi simti četri euro);

4.2. 2021.gadā - 99476,22 EUR (deviņdesmit deviņi tūkstoši četri simti septiņdesmit seši euro, 22 centi).

5. Noteikt, ka Projekta īstenošanai nepieciešamais Liepājas pilsētas pašvaldības līdzfinansējums un priekšfinansējums var tikt precizēts pēc publiskā iepirkuma rezultātiem.

6. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldei plānot Projektam nepieciešamo finansējumu Liepājas pilsētas pašvaldības budžetā, nepieciešamības gadījumā piesaistot kredīta resursus.

7. Paredzēt, ka gadījumā, ja Valsts kases aizņēmums netiks piešķirts pilnā Projektā paredzētajā apjomā, finansējuma daļa, par kuru netiks saņemts Valsts kases aizdevums, tiks finansēta no pašvaldības budžeta līdzekļiem, kas ir neatkarīgi no aizņēmuma Valsts kasē.

8. Pilnvarot Liepājas pilsētas pašvaldības izpilddirektoru parakstīt visu ar Projektu saistīto dokumentāciju, t.sk. projekta pieteikumu, līgumu ar Lauku atbalsta dienestu, būvdarbu līgumu, Projekta un tā izpildi pamatojošos dokumentus, atskaites.

9. Liepājas pilsētas domes priekšsēdētāja vietniekam pilsētas attīstības un sadarbības jautājumos kontrolēt lēmuma izpildi.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Attīstības pārvaldei, Finanšu pārvaldei, Juridiskajai daļai, Izpilddirektora birojam, Komunālajai pārvaldei |